کرخنداری اردو

کَرْخَنْداری اُرْدُو اردو کی بولی ہے جو پرانی دہلی (دہلی سکس) میں بولی جاتی ہے۔ یہ خالص دہلی کی زبان ہے جو اب بہ مشکل بولی جاتی ہے یا معدودے چند لوگ بولتے ہیں۔

گوپی چند نارنگ لکھتے ہیں: 

 لفظ کی تاریخ 
لفظ کرخنداری کارخانہ سے مشتق ہے۔ اس لفظ کی تشکیلیاتی ساخت کچھ یوں ہے: کارخانہ (< کار  + خانہ ) + دار (لاحقہ) = کارخانے دار (کارخانے (< خانہ) دار) + ی (لاحقہ) = کارخانے داری ← کرخنداری۔
 لسانی خصوصیات 
معیاری اردو کے ساتھ موازنہ کرنے پر کرخنداری کے بعض مصمتوں اور مصوتوں کا تلفظ بدلا ہوا ملتا ہے؛ جیسے حلقی بندشی مصمتے، لب دندانی، دندانی، مسوڑی، تالوی اور حلقی صفیری مصمتے جو مخارج اور طریق ادائیگی کے اعتبار سے اردو سے مختلف ہیں۔ مصوتوں کے تلفظ کے وقت زبان کے مختلف حصوں کے عمل، ان کا مختلف ڈگریوں میں اٹھنا اور ہونٹوں کا مدور اور غیر مدور ہونا ایسی چیزیں ہیں جہاں کرخنداری اردو سے فرق کرتی ہے۔ کرخنداری میں عربی و فارسی /ق، خ، غ، ف، ز، ژ/ مصمتوں کا تواتر بھی شاذ ہے۔ اس کے علاوہ /ہ/ مصمتہ شاذ و نادر ہی استعمال ہوتا ہے۔ لفظ کی تینوں پوزیشنوں میں اردو میں مصمتے جس کیفیت کے ساتھ آتے ہیں، کرخنداری بولی میں نہیں۔ یہی عالم مصمتی خوشوں کا بھی ہے۔ رکنوں کی ساخت بھی بڑی حد تک بدلی ہوتی ہے۔ البتہ مصوتوں کے انفی ہونے کا رجحان کرخنداری میں نسبتاً زیادہ ہے۔ کرخنداری میں اردو الفاظ کے ساتھ ادغام یا تماثل، تقلیب، ابتدائی الحاق اور حذفِ صوت مکرر جیسے صوتی عمل کا ہونا ایک عمومی بات ہے۔ الفاظ میں ان صوتی عملوں کی چند مثالیں حسب ذیل ہیں:
 اردو کرخنداری بد صورت بس صورت لکھنؤ نکھلؤ دَرْد دَرَد شہادت شادت

کبھی کبھار ایسا بھی ہوتا ہے کہ رکنوں میں مصمتے جوڑ دیے جاتے ہیں جیسے اچانک (اردو) سے اچانچک (کرخنداری) وغیرہ۔ مارفیمیاتی سطح پر بھی متعدد تبدیلیوں کی نشان دہی کی جان جاتی ہے، مثلاً غیر فاعلی حالت میں غائب ضمیروں کا واحد اور جمع میں فرق جیسے: اُس > وِس ، اُن > وِن ، انھوں نے > ونوں نے، مجھ > مج، تجھ > تج وغیرہ۔ ایسی مثالیں بھی دیکھنے کو مل جاتی ہیں جہاں واحد اور جمع بنانے کے طریقے الگ ہیں؛ جیسے مستقبل کا فعلِ امدادی  کرخنداری میں  ہو جاتا ہے۔ اس فرق کی نوعیت تکلمی بٹوارے کی ہے۔ وقت، جگہ اور سمت کی ضمیروں کے اشتقاتی عمل میں بھی فرق ملتا ہے، جیسے جبھی > جدی، کبھی > کدی، یہاں > یاں، وہاں > واں، جہاں > جاں، کہاں > کاں، اِدھر > اِدر ، اُدھر > وُدر، یہیں > یئیں، وہیں > وئیں وغیرہ۔ لفظی سطح پر دو طرح کا فرق ہے، صوتی تغیر یعنی اردو الفاظ کے صوتی تبدیلی کے ساتھ کرخنداری میں استعمال اور خالص کرخنداری الفاظ یعنی وہ الفاظ جو کرخنداری اردو میں منفرد ہیں اور اردو میں نہیں پائے جاتے:
 قسم اردو کرخنداری صوتی تغیر درخت درکت جگہ جنگہ ٹھنڈ تھنڈا مسجد مَیجد پتھر پھتّر سیر سیل کمبل کمّل چاقو چقو کبوتر قبوتر آگے اَگاڑو بادام بدام خالص کرخنداری الفاظ لڑکا لمڈا تحریک ہلہلا خلل کھنڈک ممنوع منادگی آہستہ رسان اجرت دھیانگی جرأت تڑی رقم ناواں مذاق مخریز

کرخنداری میں عربی و فارسی الفاظ یا فقروں کا غلط تلفظ یا غلط استعمال بھی ملتا ہے، جیسے بے فضول، دراصل ہیں، انشاء اللہ اگر اللہ نے چاہا، پا پیادہ پیدل چل کر، لبِ جمنا کے کنارے، ماہ رمضان کا مہینہ، لِلّٰہ کے واسطے، سنگِ مرمر کا پتھر اور چندے آب چندے ماتاب وغیرہ۔

کرخنداری میں دو ضمیریں خاص طور پر رائج ہیں۔ وِس بہ معنی اُس اور وِن بمعنی اُن۔ معیاری اردو میں ان ضمیروں کا چلن نہیں۔ لیکن محمد شاہ کے عہد کے ایک شاعر عبد اللہ مسکین کے ایک مرثیہ میں جسے جان گلکرسٹ نے  میں نقل کیا ہے، وس اور ون آزادانہ استعمال ہوئے ہیں۔

 مثالیں 
کرخنداری اردو اور معیاری اردو میں فرق کو حسب ذیل مثال سے سمجھا جا سکتا ہے:
 کرخنداری اردو معیاری اردوایک کروڑ پتی کے مکّان پے کوئی فقیر جاتا اے اور اواز لگاتا اے اَلاّ کے نام پے کُچ دُیئو، تین روزوں سے فاقے سے اوں۔ وہ کروڑ پتی یے سن کے کَیتا اے: کم بخَت دکّان پے بی آجاتا ہے اور مکّان پے بی، سالے کو کُچ نئی دوں آں۔ جب وو زادا کَیتا اے تو کروڑ پتی وِس فقیر کے تماچا مار دیتا ہے۔ اس پے وو فقیر کَیتا اے: اَلاّ کرے تو بیمار ہو جائے، تیرا پیسا اِدر وِدر لگ جائے، تو بی بھیک مانگے اَلاّ سے اتا کَے کے وو فقیر کو کوستا وا چلا گیا۔ تھوڑے دن نئی بیتے تھے کے وو امیر بیمار پڑ گیا۔ باد میں اَلاّ کی ایسی مرضی ہوئی کے وِس کا سارا پیسا اُتر گیا۔ جب وہ اچھا ہوا تو اس نے وَیپار کرا۔ وس میں وسے گھاٹا ہوا۔ پھر جو کام کرا وس میں گھاٹا۔ یے خدا کی طرف سے وسے گھاٹا ہو رہا تھا۔ اَلاّ نے وس فقیر کی زُبان پکڑ لی تھی۔ گھاٹے میں وس کا مکّان بکنا شرو ہو گیا۔ وِس کا سارا کا سارا پیسا اُف کی تریوں اُڑ گیا۔ جب وہ ہر تَریوں مارا جانے لگا تو وس نے اپنی جورو سے کِیا: اب میرے پاس کچ نئی رِیا، اب میں تمیں سِرَف فاخے دے سکتا اوں۔ بیوی رونے لگی، دھاڑیں مارنے لگی۔ بیوی نے کِیا اگر تم فقیر ہوگے تو میں فقیرنی ہو جاؤں ایں لیکن اِتّا اے کے کدی غَرور نئی کرنا چَیّے۔ انسان کدی بڑا بول نا بولے۔ ایک کروڑ پتی کے مَکان پر کوئی فقیر جاتا ہے اور آواز لگاتا ہے اللہ کے نام پر کچھ دو، تین دِنوں سے بھوکا ہوں۔ وہ کروڑ پتی یہ سن کر کہتا ہے: کم بخْت دُکان پر بھی آ جاتا ہے اور مکان پر بھی، سالے کو کچھ نہیں دوں گا۔ جب وہ زیادہ کہتا ہے تو کروڑ پتی اس فقیر کو طمانچہ رسید کر دیتا ہے۔ اس پر وہ فقیر کہتا ہے: اللہ کرے تو بیمار ہو جائے، تیرا پیسہ ادھر ادھر لگ جائے، تو بھی بھیک مانگے اللہ سے اتنا کہہ کے وہ فقیر کوستہ ہوا چلا گیا۔ تھوڑے دن نہیں گذرے تھے کہ وہ امیر بیمار پڑ گیا۔ بعد میں اللہ کی ایسی مرضی ہوئی کہ اس کا سارا پیسہ لگ گیا۔ جب وہ صحت مند ہوا تو اس نے کاروبار کیا۔ اس میں اس کو گھاٹا ہوا۔ پھر جو کام کیا اس میں بھی گھاٹا۔ یہ خدا کی طرف سے اسے گھاٹا ہو رہا تھا۔ اللہ نے اس فقیر کی بد دعا قبول کر لی تھی۔ گھاٹے میں اس کے مکان بکنے کی نوبت آن پڑی۔ دیکھتے ہی دیکھتے اس کا سارا پیسہ اُڑتا گیا۔ جب وہ ہر طرح سے شکستہ ہونے لگا تو اس نے اپنی بیگم سے کہا: اب میرے پاس کچھ نہیں رہا، اب میں تمھیں صرف فاقے دے سکتا ہوں۔ بیوی رونے لگی، دھاڑیں مارنے لگی۔ بیوی نے کہا اگر تم فقیر ہو گئے تو میں فقیرنی ہو جاؤں گی لیکن اتنا ہے کہ کبھی غرور نہیں کرنا چاہیے۔ انسان کبھی بڑی بات نہ کرے۔

 حوالہ جات 
اردو

انگریزی

 بیرونی روابط 
 نرالی اردو از ایم اے مغنی دہلوی 

زمرہ:اردو کی بولیاں
زمرہ:تاریخ دہلی